**Disgrifiad Swydd: Swyddi Gwasanaethau Proffesiynol**

|  |  |
| --- | --- |
| **Cyfadran/Cyfarwyddiaeth/Maes Gwasanaeth** | *Ystadau a Gwasanaethau Campws - Chwaraeon* |
| **Teitl y Swydd:** | *Hyfforddwr Cynorthwyol yr Academi Athletau* |
| **Adran/Pwnc:** | *Ystadau – Canolfan Athletau a Hoci* |
| **Cyflog:** | *£15.75 yr awr* |
| **Oriau gwaith:** | *Cyfnod penodol – Dim oriau* |
| **Nifer y Swyddi:** | *1* |
| **Contract:** | Swydd am gyfnod penodol yw hon, rhwng 1 Awst 2024 a 31 Gorffennaf 2025 |
| **Lleoliad:** | Canolfan Athletau a Hoci, Campws Parc Singleton |

|  |  |
| --- | --- |
| **Prif Ddiben y Swydd** | 1. Ymgymryd â gweithgareddau hyfforddi mewn ffordd effeithlon, effeithiol a phroffesiynol ar gyfer Academïau Iau a chyrsiau Prifysgol Abertawe ar bob lefel.  2. Cynorthwyo'r Prif Hyfforddwr neu'r Rheolwr Datblygu Chwaraeon wrth sicrhau bod y gwasanaeth a ddarperir yn gweithredu'n unol â deddfwriaeth a gofynion statudol cyfredol, yn benodol, diogelu plant ac iechyd a diogelwch.  3. Gwirio cofrestrau ar ddechrau pob sesiwn hyfforddi ac adrodd am unrhyw anghysondebau i'r tîm Rheoli Datblygu Chwaraeon.  4. Bod yn ymwybodol o'r wybodaeth ddiweddaraf am fentrau cyrff llywodraethu a gwneud pob ymdrech i ennill cymwysterau ychwanegol  5. Bod yn ymwybodol o ddeddfwriaeth gyfredol ynghylch Diogelu Plant ac Iechyd a Diogelwch a gweithredu yn unol â hon  6. Cynnal asesiadau yn ôl yr angen a darparu'r holl ddata am asesiadau a lefelau cyrhaeddiad i'r Prif Hyfforddwr a'r tîm Datblygu Chwaraeon a chynghori ar newidiadau megis plant yn symud i'r cam neu'r lefel nesaf.  7. Darparu'r safon uchaf o ofal cwsmeriaid a gwasanaethau ar bob adeg a gweithredu mewn modd proffesiynol gyda'r plant ac wrth ymgysylltu â rhieni.  8. Cynghori'r tîm Datblygu Chwaraeon ar unrhyw ymholiadau a allai fod gan rieni.  9. Sicrhau bod cyfarpar addas ar gael i’r holl weithgareddau a’i fod mewn cyflwr da a sicrhau bod y cyfarpar yn cael ei ddosbarthu, ei gynnal a'i gadw a'i ddychwelyd i storfeydd ar ôl y gweithgareddau mewn modd priodol. Hefyd, adrodd am gyfarpar ac anghenion ychwanegol i'r tîm Datblygu Chwaraeon.  10. Mynd i sesiynau hyfforddiant a chyfarfodydd staff yn ôl yr angen.  11. Gwisgo lifrai priodol a gaiff ei ddosbarthu gan y Rheolwr Datblygu Chwaraeon  12. Ymrwymiad i ymgymryd â chymwysterau pellach yn ôl yr angen |
| **Dyletswyddau Cyffredinol** | 13. Cyfrannu'n llawn at bolisïau Galluogi Perfformiad ac Iaith Gymraeg y Brifysgol.  14. Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.  15. Arwain wrth wella perfformiad iechyd a diogelwch yn barhaus drwy ddealltwriaeth dda o'r proffil risg a datblygu diwylliant cadarnhaol o ran iechyd a diogelwch.  16. Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.  17. Sicrhau bod rheoli risg yn rhan annatod o'ch gweithgareddau beunyddiol i sicrhau bod arferion gwaith yn cydymffurfio â Pholisi Rheoli Risg y Brifysgol. |
| **Gwerthoedd y Gwasanaethau Proffesiynol** | Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd - [Gwerthoedd Gwasanaethau Proffesiynol](https://www.swansea.ac.uk/the-university/values/professional-services-values/) - a disgwylir i bawb allu dangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd. Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.  **Rydym yn Broffesiynol** Rydym yn ymfalchïo mewn defnyddio ein gwybodaeth, ein sgiliau, ein creadigrwydd, ein gonestrwydd a'n doethineb i ddarparu gwasanaethau arloesol, effeithiol ac effeithlon ynghyd ag atebion o safon ardderchog.  **Rydym yn Cydweithio**   Rydym yn ymfalchïo mewn amgylchedd gweithio rhagweithiol a chydweithredol o gydraddoldeb, ymddiriedaeth, parch, cydweithio a her, i ddarparu gwasanaethau sy'n ceisio rhagori ar anghenion a disgwyliadau cwsmeriaid.  **Rydym yn Ofalgar** Rydym yn derbyn cyfrifoldeb am wrando ar ein myfyrwyr, ein cydweithwyr, ein partneriaid allanol a'r cyhoedd, eu deall ac ymateb yn hyblyg iddynt, fel bod pob cysylltiad rhyngddynt a ni yn brofiad personol a chadarnhaol.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym. |
| **Manyleb Person** | **Meini Prawf Hanfodol:**  **Gwerthoedd:**   * Tystiolaeth o ymfalchïo mewn darparu gwasanaethau ac atebion proffesiynol * Gallu gweithio gyda'n gilydd mewn amgylchedd o gydraddoldeb, ymddiriedaeth a pharch i ddarparu gwasanaethau sy'n ceisio rhagori ar anghenion a disgwyliadau'r cwsmeriaid. * Tystiolaeth o ymagwedd ofalgar at eich holl gwsmeriaid, gan sicrhau profiad personol a chadarnhaol.   **Cymwysterau:** Cymhwyster Hyfforddi Lefel 1 Cydnabyddedig yn y gamp berthnasol (nid yw hwn yn ofynnol ar adeg cyflwyno cais, ond rhaid i ymgeiswyr feddu ar gymhwyster ‘Cynorthwy-ydd Hyfforddi’ gan UKA er mwyn iddynt hyfforddi yn sesiynau'r Academi, felly mae'n rhaid i ymgeiswyr fod yn barod i ymgymryd â hyfforddiant priodol cyn i'r contract ddechrau ym mis Awst 2024)  **Profiad:** Hyfforddi plant mewn ysgol, clwb neu amgylchedd hamdden  **Gwybodaeth a Sgiliau:** Dealltwriaeth o gynlluniau datblygu chwaraeon cyrff llywodraethu   * Dealltwriaeth o bwysigrwydd gofal cwsmeriaid a darparu gwasanaethau * Dealltwriaeth o bolisïau Diogelu Plant * Sgiliau cyfathrebu llafar ardderchog * Y gallu i drefnu eich gwaith eich hun i gyflawni amcanion * Y gallu i ddefnyddio cyfarpar chwaraeon a'i gynnal a'i gadw'n effeithiol   **Arall:**  **Bydd yn rhaid darparu tystysgrif foddhaol gan y Gwasanaeth Datgelu a Gwahardd cyn y gellir cadarnhau dyddiad dechrau**  **Meini Prawf Dymunol:**   * Yn meddu ar Gymhwyster Hyfforddi Lefel 2 cydnabyddedig yn y gamp berthnasol * Dealltwriaeth o ddeddfwriaeth Iechyd a Diogelwch * Profiad o weithio mewn amgylchedd sy'n canolbwyntio ar gwsmeriaid. * Profiad o gyfathrebu â rhieni neu warcheidwaid * Cymhwyster Diogelu Plant * Yn gallu gweithio'n hyblyg gyda'r hwyr ac ar y penwythnos |
| **Lefel Iaith Gymraeg** | Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). |
| **Gwybodaeth Ychwanegol** | Ymholiadau anffurfiol: Andy Phillips, Rheolwr y Ganolfan Athletau a Hoci, andrew.phillips@abertawe.ac.uk |

  